hotchpotch/miracl-hf-unified huggingface dataset:
ศรีเรศ โกฎคำลือ
นายศรีเรศ โกฎคำลือ (เกิด 3 สิงหาคม พ.ศ. 2498) สมาชิกสภาผู้แทนราษฎรจังหวัดเชียงใหม่ เขต 10 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
ศรีเรศ โกฎคำลือ เกิดเมื่อวันที่ 3 สิงหาคม พ.ศ. 2498 เป็นบุตรของนายก๋อง และนางบัวแก้ว โกฎคำลือ มีพี่น้อง 5 คน สำเร็จการศึกษาศิลปศาสตรบัณฑิต สาขาพัฒนาสังคม มหาวิทยาลัยนเรศวร สมรสกับนางวาสนา มีบุตร 3 คน และบุตรนอกสมรสอีก 1 คน
ศรีเรศ เป็นอดีตกำนันและเจ้าของธุรกิจบ่อกำจัดขยะในพื้นที่อำเภอดอยเต่า-อำเภอฮอด เป็นอดีตเป็นนายกองค์การบริหารส่วนตำบลบ้านตาล อำเภอฮอด ลงสมัครรับเลือกตั้งเป็นครั้งแรกในปี พ.ศ. 2554 สังกัดพรรคเพื่อไทย และได้รับเลือกตั้งสมาชิกสภาผู้แทนราษฎรเป็นสมัยแรก โดยเอาชนะนายนรพล ตันติมนตรี อดีตสมาชิกสภาผู้แทนราษฎร พรรคเพื่อแผ่นดิน ซึ่งย้ายมาสังกัดพรรคประชาธิปัตย์ ในการเลือกตั้งครั้งนี้
ศรีเรศ โกฎคำลือ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
สิรินทร รามสูต
นางสิรินทร รามสูต (เกิด 27 เมษายน พ.ศ. 2503) เป็นอดีตสมาชิกสภาผู้แทนราษฎรน่าน เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2548 ในสังกัดพรรคไทยรักไทย ปัจจุบันสังกัดพรรคเพื่อไทย
สิรินทร รามสูต เกิดเมื่อวันที่ 27 เมษายน พ.ศ. 2503 เป็นบุตรของนายสมชาย โลหะโชติ อดีต สมาชิกสภาผู้แทนราษฎรจังหวัดน่าน หลายสมัย และนางกันยา โลหะโชติ มีพี่น้อง 5 คน เป็นน้องสาวของ พูนสุข โลหะโชติ สำเร็จการศึกษา Bachelor of Art สาขา Consunmer Business Glassboro N.J. ประเทศสหรัฐอเมริกา สมรสกับนายทรงยศ รามสูต อดีต ส.ส.จังหวัดหนองคาย (บุตรนายสยม รามสูต อดีต ส.ส.เชียงใหม่) มีบุตร 2 คน
รามสูต เป็นสกุลพระราชทาน รัชกาลที่ 6 ลำดับที่ 0693 พระราชทานให้แก่ขุนวรพัศดุ์บรรหาร (เลี่ยน) กรมศุลการกร กระทรวงพระคลังมหาสมบัติ บิดา ปู่และทวด เป็นพระยารามรณรงค์สงครามฯ บิดาคือพระยารามฯ (อ้น) ปู่คือพระยารามฯ (เกิด) ทวดคือพระยารามฯ (นาค) เขียนเป็นอักษรโรมันว่า "Ra^masuta"
อดีตเป็นสมาชิกสภาเทศบาล (18 ปี), เทศมนตรีการศึกษา และนายกเทศมนตรีเทศบาลเมืองน่าน (2 สมัย;เลือกตั้ง พ.ศ. 2538 2543) ตามลำดับ ลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกในปี พ.ศ. 2548 สังกัดพรรคไทยรักไทย ได้รับการเลือกตั้งเป็นครั้งแรก และได้รับการเลือกตั้งต่อมาอีก 2 สมัย
สิรินทร รามสูต ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ2.ศรีรัตน์ นุชนิยม. พระแสงราชศัตราทองคำ-หนึ่งในสยาม. กรุงเทพฯ : สุขุมวิทการพิมพ์. 2551. ISBN 978-974-05-7145-2
3.นามสกุลพระราชทาน จากเว็บไซต์ พระราชวังพญาไท
4.ทำเนียบผู้ว่าราชการจังหวัดกำแพงเพชร เว็บไซต์ จังหวัดกำแพงเพชร
ณัฐพงษ์ สุปริยศิลป์
นายณัฐพงษ์ สุปริยศิลป์ (เกิด 23 ธันวาคม พ.ศ. 2520) สมาชิกสภาผู้แทนราษฎรจังหวัดน่าน เขต 3 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
ณัฐพงษ์ สุปริยศิลป์ เกิดเมื่อวันที่ 23 สิงหาคม พ.ศ. 2520 เป็นบุตรของนายวัลลภ สุปริยศิลป์ อดีต ส.ส.น่าน หลายสมัย กับนางอันธิกา สุปริยศิลป์ มีพี่น้อง 3 คน สำเร็จการศึกษา วิศวกรรมศาสตรบัณฑิต สาขาวิศวกรรมอุตสาหการ มหาวิทยาลัยเชียงใหม่ และ Master of Commerce สาขา International business Deakin university ประเทศออสเตรเลีย สมรสกับนางสุภาวดี มีบุตร 1 คน
อดีตเป็นที่ปรึกษานายกองค์การบริหารส่วนจังหวัดน่าน ระหว่างปี พ.ศ. 2551 - 2554 ต่อมาลงสมัครรับเลือกตั้งเป็นครั้งแรกในปี พ.ศ. 2554 สังกัดพรรคเพื่อไทย แทนบิดาที่ขึ้นไปลงสมัครในระบบบัญชีรายชื่อ โดยได้รับการเลือกตั้งเป็นสมัยแรก
ณัฐพงษ์ สุปริยศิลป์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
แฟนพันธุ์แท้ 2012
แฟนพันธุ์แท้ 2012 เป็นรายการโทรทัศน์ไทย ผลิตโดยเวิร์คพอยท์ เอ็นเทอร์เทนเมนท์ เริ่มออกอากาศในวันที่ 3 กุมภาพันธ์ พ.ศ. 2555 ทางสถานีวิทยุโทรทัศน์กองทัพบกช่อง 5 เวลา 22:30-00:00 นาฬิกา มีกฤษณ์ ศรีภูมิเศรษฐ์ เป็นพิธีกร
รายการนี้กลับมาอีกครั้งหลังจากที่ห่างหายไปนานกว่า 2 ปี ออกอากาศครั้งหลังสุดคือเมื่อ 17 เมษายน 2552 มีการแข่งขันทั้งหมด 39 เรื่อง เรื่องใหม่ 38 เรื่อง เรื่องเก่า 1 เรื่อง มีสุดยอดแฟนพันธุ์แท้ที่ตอบคำถามสุดท้ายผิด 12 เรื่อง ตอบถูก 26 เรื่อง และถูกสั่งห้ามออกอากาศ 1 เรื่อง
มีผู้เข้าแข่งขันสุดยอดแฟนพันธุ์แท้แห่งปี ทั้งหมด 25 คน จนวันที่ 2 พฤศจิกายน พ.ศ. 2555 คือ เทปพิเศษที่เปิดตัวผู้เข้าแข่งขัน แต่มีผู้เข้าแข่งขันสละสิทธิ์ไป 3 คน และมีกิจกรรมพิเศษให้สำหรับสุดยอดแฟนพันธุ์แท้ที่ตอบคำถามรอบสุดยอดแฟนพันธุ์แท้ผิด มีสิทธิ์เข้ากลับมาแข่งขันในการแข่งขัน สุดยอดแฟนพันธุ์แท้แห่งปี 2012 ได้อีกครั้ง โดยการเปิดโหวตผ่านทางเฟสบุ๊คของทางรายการ ผู้ที่มีผลโหวตมากที่สุดจะมีสิทธิ์เข้าร่วมแข่งขัน จึงมีผู้เข้าแข่งขันในปีนี้ทั้งหมด 23 คน
อนึ่ง สิชฌพัฒน์ เจียรนัยอาภรณ์ สุดยอดแฟนพันธุ์แท้ 50 ปีโตโยต้า เป็นสุดยอดแฟนพันธุ์แท้คนแรกของปี 2012 ที่ตอบคำถามสุดยอดแฟนพันธุ์แท้ถูกแต่ไม่ได้เข้าร่วมการแข่งขันสุดยอดแฟนพันธุ์แท้แห่งปี 2012 เนื่องจากเป็นเทปพิเศษฉลองครบรอบ 50 ปี ได้รับรางวัลรถยนต์ Toyota Prius Hybrid แล้ว
ในการค้นหาชิงชัยสุดยอดแฟนพันธุ์แท้แห่งปี 2012 เริ่มตั้งแต่วันที่ 16 พฤศจิกายน พ.ศ. 2555 และสิ้นสุดในวันที่ 1 มีนาคม พ.ศ. 2556 โดยสุดยอดแฟนพันธุ์แท้แห่งปี 2012 ได้แก่ เศกฤทธิ์ มะลิวัลย์ สุดยอดแฟนพันธุ์แท้กีตาร์ในปีนี้มีกิจกรรมพิเศษทางหน้า Facebook ของรายการ โดยให้ผู้ชมทางบ้านร่วมกันโหวตสุดยอดแฟนพันธุ์แท้ที่ตอบคำถามสุดท้ายผิดและพลาดสิทธิ์ในการแข่งขันสุดยอดแฟนพันธุ์แท้แห่งปี 2012 ให้กลับเข้ามาแข่งขันในเวทีสุดยอดแฟนพันธุ์แท้แห่งปี 2012 ได้ (ส่วนสุดยอดแฟนพันธุ์แท้ เจมส์ บอนด์ 007 ผู้ที่ตอบผิด ไม่สามารถเข้าร่วมกิจกรรมพิเศษนี้ได้ เนื่องจากเป็นแฟนพันธุ์แท้ตอนสุดท้าย) 
ผลสำหรับผู้ที่มีคะแนนโหวตมากที่สุด คือ "อาจวรงค์ จันทมาศ" สุดยอดแฟนพันธุ์แท้นักวิทยาศาสตร์เอกของโลก
สุดยอดแฟนพันธุ์แท้แห่งปีรอบคัดเลือก บันทึกเทปในวันที่ 21 - 22 และ 24 - 25 ตุลาคม 2555 ออกอากาศวันที่ 16 พฤศจิกายน 2555 ถึงวันที่ 1 มีนาคม 2556 (รอบคัดเลือก 16 พฤศจิกายน 2555 - 22 กุมภาพันธ์ 2556 รอบชิง 1 มีนาคม 2556)สุดยอดแฟนพันธุ์แท้แห่งปี 2012 รอบชิงชนะเลิศ มีการบันทึกเทปเมื่อวันที่ 18 ธันวาคม 2555 ออกอากาศวันที่ 1 มีนาคม 2556
ในกรณีที่มีรายการพิเศษ ซึ่งทำให้""'แฟนพันธุ์แท้ 2012" ไม่สามารถออกอากาศตามเวลาปกติได้ สถานีวิทยุโทรทัศน์กองทัพบก ช่อง 5 จะเลื่อนเวลาออกอากาศ หรืองดการออกอากาศตามความเหมาะสม สำหรับการเลื่อนเวลาออกอากาศ หรือ งดออกอากาศ เคยปรากฏดังต่อไปนี้
ตะขบฝรั่ง
ตะขบฝรั่ง () เป็นพืชเพียงสปีชีส์เดียวในสกุล "Muntingia" เป็นไม้ยืนต้นที่มีถิ่นกำเนิดในภาคเหนือของเม็กซิโก บริเวณทะเลแคริบเบียน อเมริกากลาง และอเมริกาใต้ฝั่งตะวันตก จนถึงเปรูและโบลิเวีย พบกระจายพันธุ์ทั่วประเทศไทยและประเทศใกล้เคียง เช่น มาเลเซีย
ตะขบฝรั่งเป็นไม้ต้น ขนาดเล็ก สูงประมาณ 5-7 เมตร ลำต้นมีเปลือกสีเทา กิ่งแผ่สาขาขนานกับพื้นดิน ตามกิ่งมีขนปกคลุม ขนนุ่ม และปลายเป็นตุ่ม เมื่อจับยอดอ่อนจะรู้สึกว่าเหนียวมือ ใบเดี่ยว เรียงสลับแบบทแยงกัน ลักษณะใบรูปขอบขนานแกรมรูปไข่ ปลายใบเรียวแหลม โคนใบข้างหนึ่งมน ข้างหนึ่งแหลม ขอบใบหยัก มีขนปกคลุมหนาแน่น เส้นใบมี 3-5 เส้น ด้านบนสีเขียวด้านล่างสีนวล ก้านใบยาว มีขน โคนก้านเป็นปม ๆ ดอกเดี่ยว ๆ หรือเป็นคู่ เหมือนง่ามใบ เวลาบานมีเส้นผ่านศูนย์กลางประมาณ 2 เซนติเมตร ก้านดอกยาว มีขน กลีบรองกลีบดอก 5 กลีบ ไม่ติดกัน สีเขียว รูปหอก ปลายแหลมเป็นหางยาว โคลนกลีบตัดด้านนอกมีขน ด้านในเกลี้ยง กลีบดอก 5 กลีบ สีขาว รูปไข่กลับป้อม ๆ ย่น เกลี้ยง ผลทรงกลม ผิวบางเรียบ ขนาด 1.5 เซนติเมตร เมื่อดิบสีเขียว เมื่อสุกมีสีแดง รสหวาน เมล็ดขนาดเล็ก ๆ มีจำนวนมาก
ผลตะขบฝรั่งเป็นที่นิยมรับประทานในเม็กซิโก มีขายในตลาด ผลนำไปแปรรูปเป็นแยมและนำใบไปแปรรูปเป็นชา ในบราซิล นิยมปลูกไว้ริมฝั่งแม่น้ำ เมื่อผลร่วงลงในน้ำจะเป็นอาหารปลา ในอินโดนีเซียและฟิลิปปินส์ รับประทานเป็นผลไม้สดแต่ไม่มีจำหน่าย ในไทย รับประทานเป็นผลไม้สด หรือแปรรูปเป็นไวน์ทางด้านสมุนไพร ใช้ดอกเป็นยาแก้ปวดและแก้อักเสบ ไม้เป็นไม้เนื้ออ่อน ใช้งานช่างไม้ได้ เปลือกใช้เป็นแหล่งของเส้นใย
ซิทรูลีน
ซิทรูลีน () เป็นกรดอะมิโนชนิดหนึ่ง ชื่อของสารนี้มาจากภาษาละติน "citrullus"หมายถึง แตงโม ซึ่งกรดอะมิโนนี้พบครั้งแรกในแตงโมเมื่อ พ.ศ. 2473 
มีสูตรโครงสร้าง HNC(O)NH(CH)CH(NH)COH เป็นสารตัวกลางที่สำคัญในวัฏจักรยูเรียของสัตว์
ซิทรูลีนสังเคราะห์มาจากornithine และ carbamoyl phosphate ซึ่งเป็นปฏิกิริยากลางในวัฏจักรยูเรีย สร้างจากarginine ในรูปผลพลอยได้จากปฏิกิริยาที่เร่งโดย NOS family (NOS; EC 1.14.13.39). Arginine จะถูกออกซิไดส์ไปเป็น N-hydroxyl-arginine แล้วจะถูกเปลี่ยนต่อไปเป็น citrulline โดยปล่อยไนตริกออกไซด์
ซิทรูลีนไม่ได้เป็นกรดอะมิโนที่ถูกกำหนดด้วยรหัสพันธุกรรม แต่โปรตีนหลายชนิดมีซิทรูลีน ซึ่งเป็นผลมาจากการดัดแปลงหลังทรานสเลชัน ซิทรูลีนเหล่านี้เกิดจากการทำงานของ กลุ่มของเอนไซม์ peptidylarginine deiminases (PADs) ที่เปลี่ยน arginine ไปเป็นซิทรูลีน โดยกระบวนการcitrullination หรือ deimination โปรตีนที่มีซิทรูลีน ได้แก่ โปรตีนในไมอีลิน (myelin basic protein) (MBP) filaggrin และโปรตีนฮิสโตนหลายตัว ในขณะที่ fibrin และ vimentin จะเกิด citrullination ระหว่างการตายของเซลล์และการอักเสบของเนื้อเยื่อ
ผู้ป่วยโรครูมาตอยด์จะตรวจพบแอนติบอดีต่อโปรตีนที่มีซิทรูลีน แม้ว่าจุดกำเนิดของระบบภูมิคุ้มกันยังไม่ทราบแน่ชัด การตรวจพบแอนติบอดีของโปรตีนหรือเปบไทด์ที่มีซิทรูลีน มีประโยชน์มากในการวินิจฉัยผู้ป่วยรูมาตอยด์
มีรายงานว่า ซิทรูลีนพบในเส้นเลือดที่ผ่อนคลายด้วย การตรวจพบซิทรูลีน ในระบบไหลเวียนเลือดในมนุษย์เป็น biomarker การทำงานของลำไส้
ซิทรูลีนมีขายในรูปของ citrulline malate เพื่อใช้เป็นอาหารสำหรับนักกีฬา เพื่อลดความเหนื่อยอ่อนของกล้ามเนื้อ แตงโม จัดเป็นแหล่งที่พบ citrulline ในธรรมชาติได้มากที่สุด
บีโอไอแฟร์
บีโอไอแฟร์ (BOI FAIR) เป็นมหกรรมแสดงนิทรรศการที่ยิ่งใหญ่ที่สุดในประเทศไทย จัดโดย สำนักงานคณะกรรมการส่งเสริมการลงทุน หรือ บีโอไอ โดยมีวัตถุประสงค์เพื่อแสดงศักยภาพของอุตสาหกรรมไทย ตลอดจนเทคโนโลยีและนวัตกรรมอันจะเป็นประโยชน์ต่อการเพิ่มประสิทธิภาพ และการพัฒนาความสามารถในการแข่งขันของภาคอุตสาหกรรมในอนาคต
บีโอไอแฟร์ 95 จัดขึ้นเพื่อเฉลิมฉลองในโอกาสที่พระบาทสมเด็จพระเจ้าอยู่หัว รัชกาลที่๙ ทรงครองสิริราชสมบัติครบ 50 ปี และเพื่อให้ประชาชนชาวไทยได้เห็นถึงความยิ่งใหญ่และศักยภาพของภาคอุตสาหกรรมไทยต่อการเป็นฐานการการลงทุน การผลิตและการพัฒนาสินค้าที่สำคัญของโลก 17 – 26 กุมภาพันธ์ พ.ศ. 2538 บนพื้นที่กว่า 400 ไร่ บริเวณท่าเรือแหลมฉบัง จังหวัดชลบุรี โดยได้รับการตอบสนองจากผู้เข้าร่วมชมงานทั่วประเทศ จนต้องขยายระยะเวลาการจัดงานเพิ่มขึ้นอีก 2 วัน โดยสิ้นสุดงานในวันที่ 28 กุมภาพันธ์ พ.ศ. 2538
บีโอไอแฟร์ 2000 จัดขึ้นระหว่างวันที่ 3 - 13 กุมภาพันธ์ พ.ศ. 2543 ที่ศูนย์แสดงสินค้าและการประชุม อิมแพคเมืองทองธานี เพื่อเฉลิมฉลองในโอกาสที่พระบาทสมเด็จพระเจ้าอยู่หัว รัชกาลที่ ๙ ทรงเจริญพระชนมพรรษา 72 พรรษา ในปี พ.ศ. 2542 รวมทั้งเพื่อสร้างความเชื่อมั่นในการลงทุนในประเทศไทยให้ประจักษ์แก่สายตาชาวโลก
บีโอไอแฟร์ 2011 ซึ่งจะจัดขึ้นในวันที่ 5 - 20 มกราคม พ.ศ. 2555 ที่ ทะเลสาบ เมืองทองธานี ภายใต้แนวคิด รวมพลังน้ำใจ “โลกสดใส ไทยยั่งยืน” หรือ “Going Green for the Future” เพื่อร่วมเฉลิมพระเกียรติพระบาทสมเด็จพระเจ้าอยู่หัว รัชกาลที่ ๙ เนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 โดยมีวัตถุประสงค์เพื่อแสดงศักยภาพของอุตสาหกรรมไทย ตลอดจนเทคโนโลยีและนวัตกรรมอันจะเป็นประโยชน์ต่อการเพิ่มประสิทธิภาพ และการพัฒนาความสามารถในการแข่งขันของภาคอุตสาหกรรมในอนาคต
ซิลิคอนแวลลีย์
ซิลิคอนแวลลีย์ () เป็นคำที่ใช้เรียกส่วนใต้ของพื้นที่อ่าวซานฟรานซิสโก สหรัฐอเมริกา ซึ่งมีจุดเด่นที่เป็นที่ตั้งสำนักงานใหญ่ของบริษัทเทคโนโลยีที่ใหญ่ที่สุดของโลก นอกจากนี้ ยังเป็นที่ตั้งของมหาวิทยาลัยสแตนฟอร์ดซึ่งเป็นมหาวิทยาลัยชั้นนำทางด้านเทคโนโลยีและธุรกิจอีกด้วย ชื่อซิลิคอนแวลลีย์นั้นหมายถึงผู้บุกเบิกและผู้ผลิตซิลิคอนชิปจำนวนมากในบริเวณดังกล่าว แต่ได้กลายมาเป็นหมายถึงธุรกิจไฮเทคทั้งหมดในพื้นที่แทน ปัจจุบันมักใช้เป็นนามนัยแทนภาคไฮเทคของสหรัฐอเมริกา แม้การพัฒนาศูนย์เศรษฐกิจไฮเทคอื่น ๆ ทั่วสหรัฐอเมริกาและทั่วโลก ซิลิคอนแวลลีย์ยังคงเป็นศูนย์กลางนวัตกรรมและการพัฒนาไฮเทคชั้นนำ คิดเป็นหนึ่งในสามของมูลค่าการร่วมลงทุนทั้งหมดในสหรัฐอเมริกา และยังคงเป็นที่ที่มีการเติบโตและเป็นที่สนใจของผู้คนหลากหลาย ทั้งผู้ประกอบการธุรกิจ นักลงทุน และแรงงานในตลาดงานสายเทคโนโลยี ในทางภูมิศาสตร์ ซิลิคอนแวลลีย์ครอบคลุมพื้นที่หุบเขาซานตาคลาราทั้งหมด รวมทั้งนครซานโฮเซ (และชุมชนติดกัน), คาบสมุทรทางใต้, และอ่าวตะวันออกทางใต้.
สปอร์ตซิตี
สปอร์ตซิตี () เป็นย่านการกีฬาของเมืองแมนเชสเตอร์ เคยใช้ในการจัดการแข่งขันกีฬาเครือจักรภพ 2002 ตั้งอยู่ทางตะวันออกของเมืองแมนเชสเตอร์ ห่างจากซิตีเซนเตอร์ของแมนเชสเตอร์ไม่ถึงไมล์ เดิมเป็นเขตอุตสาหกรรม รวมถึงเคยเป็นเหมืองร้างแบรดฟอร์ดโคลเลียรี
อาคารที่ใหญ่ที่สุดของสปอร์ตซิตี คือสนามกีฬาซิตีออฟแมนเชสเตอร์ ที่สร้างขึ้นสำหรับใช้ในกีฬาเครือจักรภพ 2002 ปัจจุบันเป็นสนามกีฬาเหย้าของสโมสรฟุตบอลแมนเชสเตอร์ซิตี เป็นหนึ่งในสนามฟุตบอลที่ใหญ่ที่สุดในอังกฤษ นอกจากนั้นยังมีแมนเชสเตอร์เวโลโดรม เป็นสำนักงานของสมาคมจักรยานอังกฤษ (British Cycling) และมีสนามกีฬาแห่งชาติบีเอ็มเอกซ์อารีนา (National Indoor BMX Arena) ที่สร้างเสร็จในปี ค.ศ. 2011 สปอร์ตซิตียังมีศูนย์การแข่่งสควอชแห่งชาติและแมนเชสเตอร์รีเจียนนอลอารีนาสำหรับแข่งกรีฑา ในอนาคตแมนเชสเตอร์ซิตีจะลงทุน 50 ล้านปอนด์ในการพัฒนาศูนย์ฝึกสอนและศูนย์สันทนาการ
คังโจ
คังโจ (964-1010) ขุนนางผู้ซื่อสัตย์ต่อ ราชวงศ์โครยอ จนวาระสุดท้ายของชีวิตเกิดมื่อปี ค.ศ. 964 หลังจากที่ คังกัมชัน เจ้ากรมกลาโหมได้ขึ้นเป็นอัครมหาเสนาบดีแทน ซอฮุย คังโจจึงได้รับแต่งตั้งให้เป็นเจ้ากรมกลาโหมสืบต่อมา
หลังจากที่ คิมชียัง พระสวามีใหม่ของ พระพันปีชอนชู พระราชมารดาของพระเจ้ามกจงพยายามจะปลงพระชนม์ พระเจ้ามกจง และยกบุตรชายของตนที่เกิดกับพระพันปีให้ขึ้นเป็นพระราชาองค์ต่อไปพระเจ้ามกจงจึงตัดสินพระทัยเรียกตัวคังโจที่เป็นแม่ทัพชายแดนด้านเหนือมาปราบปรามคิมชียังและพรรคพวกจนสำเร็จพระเจ้ามกจงจึงแต่งตั้งคังโจเป็นเจ้ากรมกลาโหมแทนคังกัมชัน
หลังจากที่พระเจ้ามกจงสละราชสมบัติและถูกปลงพระชนม์เมื่อปี ค.ศ. 1008 อีก 2 ปีต่อมาคือในฤดูใบไม้ร่วงปี ค.ศ. 1010 จักรพรรดิเหลียวเซิ่งจง ยกกองทัพจำนวนหลายแสนมาโจมตีโครยอ พระเจ้าฮย็อนจง พระราชาที่ครองราชย์สืบต่อจากพระเจ้ามกจงก่อนที่จะหนีลงใต้โปรดให้คังโจยกกองทัพออกไปต้านกองทัพเหลียวแต่ด้วยกำลังทหารที่น้อยกว่ากองทัพโครยอจึงพ่ายแพ้และคังโจก็ได้ถูกจับเป็นเชลยเหลียวเซิ่งจงได้บังคับคังโจให้สวามิภักดิ์ต่อเหลียวแต่คังโจม่ยอมเขาจึงถูกประหารในที่สุดขณะอายุได้เพียง 44 ปีเท่านั้น
แม่น้ำพุมดวง
แม่น้ำพุมดวง หรือ แม่น้ำคีรีรัฐ เป็นแม่น้ำสายสำคัญทางด้านตะวันตกของจังหวัดสุราษฎร์ธานี ประเทศไทย มีต้นกำเนิดจากต้นน้ำเกิดจากเทือกเขา ระหว่างจังหวัดพังงากับจังหวัดสุราษฎร์ธานีที่อำเภอพนม และไหลมาบรรจบกับแม่น้ำตาปี อำเภอพุนพิน จังหวัดสุราษฎร์ธานี
ชื่อแม่น้ำพุมดวงหรือแม่น้ำคีรีรัฐเพราะมีต้นกำเนิดอยู่ในเขตอำเภอคีรีรัฐนิคม (ปัจจุบันอยู่ในเขตอำเภอพนม) ซึ่งเกิดจากคลองสกและคลองพนมอยู่ในเขตอำเภอพนม คลองแสงอยู่ในเขตอำเภอบ้านตาขุน คลองยันอยู่ในเขตอำเภอวิภาวดี จุดที่คลองสกและคลองแสงมาบรรจบกันเรียกว่าแม่น้ำพุมดวง อยู่ในเขตอำเภอพนม จังหวัดสุราษฎร์ธานี
แม่น้ำพุมดวงเกิดจากลำน้ำหลายลำน้ำไหลมาบรรจบกันจากทิวเขาภูเก็ตในอำเภอพนม ไหลผ่านอำเภอพนม อำเภอบ้านตาขุน อำเภอคีรีรัฐนิคม อำเภอพุนพิน ไหลมาบรรจบกับแม่น้ำตาปี ที่อำเภอพุนพิน แม่น้ำพุมดวงมีความยาวทั้งหมดประมาณ 80 กิโลเมตร มีคลองสาขาที่สำคัญ 4 สาย ได้แก่
ฆาตกรรมยกเกาะ
ฆาตกรรมยกเกาะ () เป็นนวนิยายแนวสืบสวนของอกาธา คริสตี เดิมตีพิมพ์ครั้งแรกเมื่อปี ค.ศ. 1939 ในชื่อ "Ten Little Niggers" แต่ภายหลังเปลี่ยนเป็น "And Then There Were None" ตามวรรคสุดท้ายของเพลง "Ten Little Indians" เป็นเรื่องราวของคน 10 คนที่มารวมตัวกันบนเกาะตามคำเชิญของคนลึกลับนาม "อ.น. โอเว่น" และหลังจากนั้นคนทั้งหมดก็ทยอยตายไปทีละคนจนหมด นวนิยายเรื่องนี้เป็นหนึ่งในนวนิยายที่ประสบความสำเร็จของคริสตี ถูกนำไปดัดแปลงเป็นละครเวที ภาพยนตร์และละครโทรทัศน์
ปากใบ
ปากใบ () คือรูที่อยู่ระหว่างเซลล์คุม (guard cell) ที่ควบคุมการเปิดปิดของปากใบ ปากใบมีหน้าที่เป็นทางเข้าออกของน้ำและอากาศ ซึ่งปากใบของพืชส่วนใหญ่อยู่ล่างผิวใบเพราะพืชสังเคราะห์ด้วยแสงได้ดีในช่วงที่มีแสงแดดมาก ปากใบจึงต้องอยู่ด้านล่างเพื่อป้องกันการสูญเสียน้ำออกทางปากใบ นอกจากนี้ ผิวใบด้านบนมีไขเคลือบอยู่หนาซึ่งช่วยลดการคายน้ำออกจากทางปากใบได้
โทกูงาวะ อิเอโมจิ
โทะกุงะวะ อิเอะโมะชิ (ญี่ปุ่น: 徳川家茂]) เป็นโชกุนคนที่ 14 เกิดเมื่อวันที่ 17 กรกฎาคม ค.ศ. 1846 ที่ย่าน มินะโตะ ดำรงตำแหน่งโชกุนสืบต่อจาก โทะกุงะวะ อิเอะซะดะ เมื่อวันที่ 14 สิงหาคม 1858 ขณะอายุได้เพียง 12 ปีตลอด 8 ปีแห่งการดำรงตำแหน่งโชกุนอิเอะโมะชิต้องเผชิญภัยทั้งภายในและภายนอกโทะกุงะวะ อิเอะโมะชิถึงแก่อสัญกรรมเมื่อวันที่ 29 สิงหาคม ค.ศ. 1866 ขณะอายุได้เพียง 20 ปี 1 เดือน 12 วัน
แตงกวาอาร์มีเนีย
แตงกวาอาร์มีเนีย (; ; var. "flexuosus") เป็นพืชที่มีผลยาว ผอมและมีรสชาติคล้ายแตงกวา แต่เป็นสายพันธุ์หนึ่งของแตงไทย ("C. melo") ซึ่งเป็นสปีชีส์ที่ใกล้เคียงกับแตงกวา ("C. sativus") บางครั้งเรียกว่า แตงกวายาว แตงกวางู แตงงู ในอินเดียเรียก "kakri" ในอียิปต์เรียก "Atta " ในโมร็อกโกเรียก "feggous" หรือ "fakkous" ในไซปรัสเรียก "φακούσι" แต่เป็นพืชคนละชนิดกับบวบ ("Trichosanthes" spp.)เปลือกของพืชชนิดนี้บาง สีเขียวอ่อน ไม่มีรสขม 
ต้นแตงกวาอาร์มีเนียยาวประมาณ 30 - 36 นิ้วเจริญไปตามดินหรือมีค้างชอบบริเวณที่มีแดดจัดตลอดทั้งวัน ผลยาว 12-15 นิ้ว ในตะวันออกกลางมีแตงกวาอาร์มีเนียดองขายในชื่อ "Pickled Wild Cucumber"
ฮงคยองจู
ฮงคยองจู (?-1521) เป็นบุตรชายของฮงนิม อดีตขุนนางผู้ใหญ่ในรัชกาลพระเจ้าซองจง เหตุการณ์คราวโค่นราชบัลลังก์พระเจ้ายอนซัน เมื่อปี 1505 ฮงคยองจูดำรงตำแหน่งเสนาธิการทหารต่อมาทำความดีความชอบจนได้เลื่อนเป็นขุนนางขั้น 1 มีฉายาว่า ใต้เท้านัมยาง ใต้เท้านัมยางเป็นพระบิดาของพระสนมฮีพินหนึ่งในสามพระสนมเอกของพระเจ้าจุงจง และเป็นพระอัยกาขององค์ชายกึมวอนและองค์ชายพงซอน แต่ต่อมาทำความผิดเพราะไปติดสินบนใต้เท้าปานึงกุนพระปิตุลา (อา) ของพระเจ้าจุงจงเรื่องบัญชีดำจึงถูกพระเจ้าจุงจงไล่ออกจากตำหนักโดยให้คลานอย่างสุนัขหลังจากนั้นใต้เท้านัมยางจึงมิกล้าเข้าเฝ้าอีกเลยแต่มีเหตุให้ใต้เท้านัมยางต้องเข้าเฝ้าแต่ยังมิทันขึ้นเสลี่ยงใต้เท้านัมยางก็ถึงแก่อสัญกรรมด้วยโรคชราเมื่อปี 1521
ไนน์ตี้ช็อค เตลิดเปิดโลง
ไนน์ตี้ช๊อค เตลิดเปิดโลง เป็นหนังไทยแนวตลก,แอคชั่น,สยองขวัญจาก ไฟว์สตาร์ โปรดักชั่น ออกฉายครั้งแรกเมื่อวันที่ 6 มิถุนายน 2540 นำแสดงโดย กพล ทองพลับ,พัสสน ศรินทุ และ เจมี่ บูเฮอร์
เป็นเรื่องราวของ ตุ้ย และ เจน คู่รักนักศึกษาที่ต้องเข้าไปท้าผีร่วมกับ อู๊ด ทอมบอย,เมจิ แฟนของอู๊ด,บอย คองโก และ โก้พลิ้ว ณ ราชบุรี สองพิธีกรภาคสนามที่เนอร์สเซอรีร้างและที่นี่ทำให้พวกเขาและเธอได้พบกับผีเด็กและโจรปล้นธนาคารต่อมาป๋อง กพลได้เข้ามาช่วยเหลือทั้งหมดจนสามารถหนีรอดจากผีเด็กและโจรได้สำเร็จ
มวยสากลสมัครเล่นชิงถ้วยพระราชทานคิงส์คัพ
มวยสากลสมัครเล่นชิงถ้วยพระราชทานคิงส์คัพ () เป็นการแข่งขันมวยสากลสมัครเล่นระหว่างประเทศ โดยจัดขึ้นที่ประเทศไทย เพื่อชิงถ้วยพระราชทานคิงส์คัพจากพระบาทสมเด็จพระเจ้าอยู่หัว เริ่มจัดครั้งแรกในปี พ.ศ. 2521 และมีการจัดต่อเนื่องทุกปี
ในช่วงที่ประเทศสิงคโปร์เป็นเจ้าภาพจัดการแข่งขันกีฬาซีเกมส์ ครั้งที่ 7 ซึ่งจัดขึ้นใน พ.ศ. 2516 ศาสตราจารย์ดอกเตอร์ อัลวาร์ ชอร์ดี้ ซึ่งดำรงตำแหน่งเลขาธิการสมาคมมวยสากลสมัครเล่นนานาชาติในขณะนั้น ได้พบกับ พันเอก อนุ รมยานนท์ ซึ่งเป็นอดีตนายกสมาคมมวยสากลสมัครเล่นแห่งประเทศไทย ซึ่งก่อให้เกิดแนวคิดในการจัดการแข่งขันมวยสากลสมัครเล่นในเอเชีย อันเป็นที่ยอมรับในระดับสากล โดยการจัดการแข่งขันจะต้องไม่ซ้อนกับการแข่งขันรายการใดๆที่เกิดขึ้นในเอเชีย
จากการพูดคุยดังกล่าว ศาสตราจารย์ดอกเตอร์ อัลวาร์ ชอร์ดี้ ได้เสนอแนวคิดให้ประเทศไทยเป็นเจ้าภาพจัดการแข่งขันรายการหนึ่ง จากเหตุผลว่าประเทศไทย มีความเหมาะสมมากที่สุดทั้งในการเดินทาง หลังจากนั้น พ.อ.อนุ รมยานนท์ ก็ได้ประชุมหารือกับคณะกรรมการบริหารสมาคมมวยสากลสมัครเล่นแห่งประเทศไทย โดยได้รับการตอบรับและอนุมัติจากที่ประชุม ให้มีการจัดการแข่งขันมวยสากลสมัครเล่นนานาชาติขึ้นรายการหนึ่ง และเริ่มจัดครั้งแรกในปี พ.ศ. 2521
หลังจากตกลงถึงการจัดแข่งขัน พ.อ.อนุ รมยานนท์ ได้มีแนวคิดในการขอพระราชทานถ้วยรางวัลจากพระบาทสมเด็จพระเจ้าอยู่หัว และพระบาทสมเด็จพระเจ้าอยู่หัวก็ได้พระราชทางถ้วยรางวัลดังกล่าวให้แก่สมาคมมวยสากลสมัครเล่นแห่งประเทศไทยดังกล่าว ส่งผลให้เกิดรายการแข่งขันที่มีชื่อว่า "คิงส์คัพ" ในเวลาต่อมา
ถ้วยรางวัลพระราชทานมีลักษณะแบบศิลปะไทยเดิม ความสูงจากฐานถึงยอด 28 นิ้ว กว้าง 8 นิ้ว และมีพระปรมาภิไธยของพระบาทสมเด็จพระเจ้าอยู่หัวจารึกที่ถ้วยรางวัล โดยพระบาทสมเด็จพระเจ้าอยู่หัวรัชกาลที่ 9 พระราชทานถ้วยรางวัลให้แก่สมาคมมวยสากลสมัครเล่นจำนวน 2 ถ้วย สำหรับมอบให้แก่นักกีฬายอดเยี่ยม และทีมที่ชนะเลิศการแข่งขัน โดยในขณะนั้น พระองค์จะเป็นผู้พระราชทานรางวัลด้วยพระองค์เอง หรือให้องคมนตรีเป็นผู้แทนพระองค์
มวยสากลสมัครเล่นชิงถ้วยพระราชทานคิงส์คัพจัดแข่งขันปีละครั้ง โดยการแข่งขันได้การรับรองจากสหพันธ์มวยสากลสมัครเล่นนานาชาติ และเป็นการแข่งขันรายการใหญ่รายการหนึ่งของวงการมวยสากล
สมรักษ์ คำสิงห์ เป็นผู้ชนะการแข่งขันมวยสากลสมัครเล่นชิงถ้วยพระราชทานคิงส์คัพ ครั้งที่ 25 ซึ่งจัดขึ้นใน พ.ศ. 2545
ทีดับบลิวสตีล
ทีดับบลิวสตีล () เป็นผู้ผลิตนาฬิกาเนเธอร์แลนด์ ซึ่งเป็นที่รู้จักในภาพลักษณ์ของนาฬิกากับโครโนกราฟขนาดใหญ่ บริษัทก่อตั้งขึ้นใน ค.ศ. 2005 โดยทีมสองพ่อลูกที่มีชื่อว่า ยอดี และ ตง โคเบเลนส์ ในฮอลแลนด์
บริษัทได้ก่อตั้งขึ้นในปี ค.ศ. 2005 โดย ยอดี โคเบเลนส์ พร้อมกับ ตง โคเบเลนส์ ผู้เป็นบิดาของเขา และพวกเขาเพิ่งฉลองครบรอบการก่อตั้ง 5 ปี ในวันที่ 10 มิถุนายน ค.ศ. 2010 ที่เดอะบลูมมิงเดลคลับในบลูเมงดาล ประเทศฮอลแลนด์
ทีมสองพ่อลูกมีประวัติด้านนาฬิกาโดยเริ่มขึ้นใน ค.ศ. 1980 เมื่อ ตง ได้เป็นผู้จัดจำหน่าย เรย์มอนด์ เวล และ มอริส ลาครัวซ์ ในภูมิภาคเบเนลักซ์ นี้คือช่วงที่ ตง เริ่มต้นการออกแบบนาฬิกาสั่งพิเศษสำหรับสายการบินเคแอลเอ็ม และมาร์ตินแอร์
ตง ได้เดินทางไปเพื่อเปิดตัวและประชาสัมพันธ์บริษัท ที่สร้างแคมเปญสำหรับกลุ่มสวอตช์ในประเทศเบเนลักซ์ก่อนที่จะทำการขายบริษัทนี้สำหรับการออกแบบและตลาดของนาฬิกาสวิสขนาดเล็กซึ่งเป็นที่นิยมในประเทศฮอลแลนด์และยุโรป จากนั้น ใน ค.ศ. 2005 ทีดับบลิวสตีลก็ถือกำเนิดขึ้นพร้อมกับการเป็นซีอีโอของ ยอดี้ ผู้เป็นบุตรชาย
ทีดับบลิวสตีลมีทูตตราสินค้าหลายราย ดังเช่น เดวิด คูลธาร์ด และ ดาริโอ ฟรานชิตติ ผู้ซึ่งเห็นเป็นประจำในการสวมใส่ผ่านทางหน้าจอโทรทัศน์และมีส่วนร่วมในหลายกิจกรรมส่งเสริมการจำหน่าย ทีดับบลิวสตีลยังเป็นผู้สนับสนุนในทีม 2010 เรโนลต์ เอฟ1
ปัญญาชนก้นครัว
ปัญญาชนก้นครัว เป็นนวนิยายไทย เป็นบทประพันธ์ของ ว.วินิจฉัยกุล (รศ.ดร.คุณหญิง วินิตา ดิถียนต์) พิมพ์ครั้งแรกในปี พ.ศ. 2528
นิยายเรื่องนี้สร้างเป็นภาพยนตร์ครั้งแรก เมื่อปี พ.ศ. 2529 โดย ไฟว์สตาร์โปรดักชั่น กำกับการแสดงโดย บัณฑิต ฤทธิ์ถกล นำแสดงโดย จินตหรา สุขพัฒน์, อำพล ลำพูน, วัชระ ปานเอี่ยม, วรรษมน วัฒโรดม, เกียรติ กิจเจริญ, ธีรวัฒน์ ทองจิตติ (ซูโม่เป๊ปซี่) ร่วมด้วย ชาลี อินทรวิจิตร, อัจฉราพรรณ ไพบูลย์สุวรรณ, ชลประคัลภ์ จันทร์เรือง มีการดัดแปลงเรื่องราวในแง่ของการสะท้อนสังคม
และต่อมา ในปี พ.ศ. 2531 ได้มีการสร้างเป็นละครโทรทัศน์ครั้งแรก ออกอากาศทางช่อง 7 และทาง ช่อง 3 นำมาสร้างเป็นละครมาแล้วถึง 3 ครั้ง ในปี พ.ศ. 2542, พ.ศ. 2548, พ.ศ. 2555
เป็นเรื่องราววุ่นวายของเอมิกา หรือ ชะเอม ลูกสาวคนสวยของท่านผู้ว่าฯ เป็นนักศึกษาปีสุดท้ายที่หวังจะได้ทุนการศึกษาไปเรียนต่อที่เมืองนอก แต่กำแพงขั้นสุดท้ายของเธอคือต้องเขียนบทละครในวิชาการละครของอาจาร์ยเพียรทิพย์หรืออาจาร์ยเพี้ยนให้ได้จากวิทยานิพนธ์ของเธอ ทำให้ต้องถกเถียงกับอาจาร์ยเพี้ยนเพราะชีวิตจริงของเอมิกาที่มีฐานะร่ำรวยนั้นไม่เคยสัมผัสกับชีวิตของคนในสังคมอีกระดับอย่างคนรับใช้ คนทำงานบ้านอย่างที่เธอนั้นอยากจะนำเสนอเลยเอมิกาตัดสินใจปลอมตัวเข้าไปสมัครเป็นคนรับใช้ท่ามกลางความช่วยเหลือของปองเทพและนงลักษณ์ โดยได้มีโอกาสเข้าไปทำงานและเก็บข้อมูลในครอบครัวใหญ่ที่มีถึงสามครอบครัวในบริเวณเดียวกันท่ามกลางสายตาไม่ใว้ใจของปลัดวเรศหรือปลัดตั้ม ชายหนุ่มรูปหล่อที่สาวๆต่างให้ความสนใจจากความสนิทสนมกับครอบครัวของคุณชื่นฤทัย ที่นึกสงสัยในบุคลิกและความรู้ต่างๆของเอมิกาที่ไม่น่าจะเป็นแค่สาวใช้ธรรมดา แต่ก็ด้วยความขี้สงสัยของปลัดตั้มจึงทำให้จากความขี้สงสัยเปลี่ยนมาเป็นความรักที่ไม่รู้ว่าตัวเองได้เผลอใจไปรักชะเอมโดยไม่รู้ตัวได้ยังไง และแล้วชะเอมหรือ เอมิกาก็ไปเป็นคนใช้ในครอบครัวของคุนหฤทัย โดยมีอุปสรรคมากมาย "แล้วชะเอมก็ผ่านมันไปได้ เจอทั้งคนรักและคนเกลียด"
ทีปิกา ปาทุโกณ
ทีปิกา ปาทุโกณ (; ; เกิดวันที่ 5 มกราคม ค.ศ. 1986) เป็นทั้งนักแสดงหญิงและนางแบบชาวอินเดีย เธอมักปรากฏตัวส่วนใหญ่ในภาพยนตร์ภาษาฮินดี ตลอดจนภาษาทมิฬและภาษากันนาดา เธอเป็นบุตรสาวของนักแบดมินตันที่มีชื่อว่า พราคัช ปาทุโกณ ซึ่งเธอได้เลือกที่จะประกอบอาชีพนักแสดง โดยไม่ได้ประกอบอาชีพนักกีฬา
นอกเหนือจากการแสดงแล้ว ทีปิกา ปาทุโกณ ยังเป็นทูตตราสินค้าที่โดดเด่น ดังเช่น ทิสโซต์, โซนี่ ไซเบอร์ช็อต, เนสกาแฟ รวมถึง คิงฟิชเชอร์แอร์ไลน์
ทีปิกา ปาทุโกณ เกิดในโคเปนเฮเกน ประเทศเดนมาร์ก ครอบครัวของเธอย้ายไปอยู่ที่บังคาลอร์ รัฐกรณาฏกะ ประเทศอินเดีย เมื่อเธออายุได้สิบเอ็ดเดือน บิดาของเธอชื่อ ประกาศ ปาทุโกณ ได้ลาออกจากการเป็นนักแบดมินตันที่มีชื่อเสียงระดับนานาชาติ และมารดาของเธอเป็นตัวแทนการท่องเที่ยว ทีปิกา ปาทุโกณ ยังมีน้องสาวหนึ่งคนซึ่งมีชื่อว่า อณิศา ซึ่งเกิดในวันที่ 2 กุมภาพันธ์ 1991
เลอา แซดู
เลอา เซย์ดูซ์ () ชื่อแรกเกิด นาตาลี มารี-เลอา เซย์ดูซ์ เกิดวันที่ 1 กรกฎาคม ค.ศ. 1985 เป็นทั้งนักแสดงหญิงและนางแบบชาวฝรั่งเศส เธอเป็นหลานสาวของ เฌโรม เซย์ดูซ์ ผู้เป็นประธานของพาเท และเป็นหลานสาวคนโปรดของ นีกอลา เซย์ดูซ์ ซึ่งเป็นประธานและซีอีโอของโกมงต์
ใน ค.ศ. 2009 เธอได้รับการเสนอชื่อเข้าชิงรางวัล ซีซาร์อะวอร์ดสาขานักแสดงหญิงจรัสแสง สำหรับการแสดงของเธอในภาพยนตร์ "ลาแบลแปร์ซอน" เธอยังได้รับการแสดงในภาพยนตร์อเมริกันที่มีชื่อเสียงหลายเรื่อง ดังเช่น "จอมโจรกู้แผ่นดินเดือด" ของ ริดลี่ย์ สก็อตต์, "คืนบ่มรักที่ปารีส" ของวูดดี อัลเลน รวมถึง "" ของแบรด เบิร์ด
เซย์ดูซ์ ได้รับการถ่ายภาพโดยช่างภาพแฟชั่นชั้นนำ ประกอบด้วย สตีเวน ไมเซล, มาริโอ โซเรนตี, เอเลน ฟอน อุนวอร์ธ และฌอง-เบ็บติสเตอ มองดีโน สำหรับนิตยสารต่างๆ ซึ่งได้แก่ โฟคปารี, นือเมโร, ดุบเบลอเว, โลฟีเซล และอนาเธอร์แมกกาซีน
ในปี ค.ศ. 2015 เซย์ดูซ์ได้รับบทเป็นสาวบอนด์ใน "Spectre" ภาพยนตร์ชุดเจมส์ บอนด์ ลำดับที่ 24
โอมิยะ (ร้านค้า)
โอมิยะ () เป็นโรงเตี๊ยมที่ตั้งอยู่ในนครเกียวโต มีอายุมากกว่า 145 ปีเป็นสถานที่สำคัญทางประวัติศาสตร์ของญี่ปุ่นเพราะซากาโมโตะ เรียวมะ ซามูไรนักปฏิรูปคนสำคัญของญี่ปุ่นในยุคบากูมัตสึ และนากาโอกะ ชินตาโรน้องชายร่วมสาบานได้ถูกลอบสังหารที่นี่เมื่อวันที่ 10 ธันวาคม ค.ศ. 1867
โรงเตี๊ยมแห่งนี้ได้ปิดกิจการลงและแปรสภาพเป็นร้านขายโชยุหรือซีอิ๊วญี่ปุ่นไปแล้ว
ปลาซิวแคระ
ปลาซิวแคระ เป็นสกุลของปลาน้ำจืดขนาดเล็กสกุลหนึ่ง ใช้ชื่อสกุลว่า "Boraras" (/บอรารัส/) อยู่ในวงศ์ปลาตะเพียน (Cyprinidae)
สกุลปลาซิวแคระนั้นถูกแยกออกมาจากสกุล "Rasbora" ในปี ค.ศ. 1993 โดยมอริส ก็อตลา นักมีนวิทยาชาวสวิส และชวลิต วิทยานนท์ นักมีนวิทยาชาวไทย โดยมีทั้งหมด 6 ชนิดในปัจจุบัน พบกระจายพันธุ์อยู่ทั่วไปในภูมิภาคเอเชียตะวันออกเฉียงใต้ ไปจนถึงหมู่เกาะต่าง ๆ ในอินโดนีเซีย
เป็นปลาที่มีขนาดลำตัวเล็กมาก โดยมีความยาวเฉลี่ยเพียง 1.3 เซนติเมตรเท่านั้น นิยมอยู่รวมกันเป็นฝูงเหมือนปลาซิวสกุลอื่น ๆ และบางครั้งอาจปะปนไปกับปลาซิวสกุลอื่นหรือสกุลเดียวกันแต่ต่างชนิดกันได้ มีลักษณะเด่น คือ ทุกชนิดจะมีสีบริเวณช่องท้อง และสามารถแบ่งออกได้เป็น 2 กลุ่มใหญ่ ๆ คือ กลุ่มที่มีลายจุดบนลำตัวและกลุ่มที่มีลายเส้นบนลำตัว ทุกชนิดนิยมเลี้ยงเป็นปลาตู้โดยเฉพาะในตู้ไม้น้ำ และสามารถเพาะขยายพันธุ์ในที่เลี้ยงได้
กลุ่มที่มีลายจุด
กลุ่มที่มีลายเส้น
ไคเอ็นไต
ไคเอ็นไต () เป็นบริษัทเดินเรือและพาณิชย์นาวีแห่งแรกของประเทศญี่ปุ่น ก่อตั้งขึ้นเมื่อปี ค.ศ. 1865 ที่ นะงะซะกิ โดย ซะกะโมะโตะ เรียวมะ โดยพัฒนามาจาก กลุ่มการค้าคะเมะยะมะ (亀山社中 - คะเมะยะมะชาชู) ซึ่งมีจุดประสงค์ทางการเมืองแอบแฝงคือการโค่นล้มระบอบโชกุน นอกจากไคเอ็นไตจะทำการค้าและเดินเรือแล้ว ก็ยังมีบทบาททางการเมืองอยู่เช่นเดิม ซึ่งแหล่งเงินทุนของบริษัทก็ได้มาจากแคว้นซะสึมะ แคว้นโทะซะ รวมทั้งกลุ่มนักธุรกิจและเศรษฐีในนะงะซะกิ
หลังจากเรียวมะเสียชีวิตลงในปี ค.ศ. 1867 ไคเอ็นไตก็ยังมีผู้บริหารกิจการสืบต่อมาจนปิดกิจการลงในปี ค.ศ. 1868
รายชื่อสมาชิกของไคเอ็นไต จำแนกตามภูมิลำเนามีดังนี้
ปลาซิวหนู
ปลาซิวหนู (; ) เป็นปลาซิวชนิดหนึ่ง อยู่ในวงศ์ปลาตะเพียน (Cyprinidae)
มีลักษณะคล้ายปลาซิวชนิดอื่น แต่มีขนาดเล็กกว่ามาก หัวและตามีขนาดโต ปากมีขนาดเล็ก ครีบและเกล็ดมีขนาดใหญ่ หัวและลำตัวมีสีส้มหรือแดงอมส้ม มีแถบสีดำพาดตามแนวยาวกลางลำตัว โคนหางมีจุดสีคล้ำ
มีขนาดโตเต็มที่ประมาณ 1.5-2 เซนติเมตร มีพฤติกรรมอยู่รวมตัวกันเป็นฝูงขนาดใหญ่และว่ายขึ้นมาใกล้ผิวน้ำ ในแหล่งน้ำที่นิ่งมีหญ้าและพืชน้ำขึ้นหนาแน่น และน้ำมีสภาพเป็นกรดเล็กน้อย (pH ต่ำกว่า 7 เล็กน้อย) เช่น น้ำในป่าพรุ เป็นต้น
จัดเป็นปลาที่พบได้น้อยในแหล่งที่อยู่ในธรรมชาติ โดยพบกระจายทั่วไปในภูมิภาคอินโดจีน สำหรับในประเทศไทยพบเพียงไม่กี่แห่ง อาทิ พื้นที่ชุ่มน้ำชายฝั่งทะเลใกล้ปากแม่น้ำเจ้าพระยา ในที่ราบลุ่มภาคกลางของประเทศ เป็นต้น
นิยมเลี้ยงกันเป็นปลาสวยงาม ซึ่งสามารถเพาะขยายพันธุ์ได้แล้วในที่เลี้ยง
พระอินทร์แปลง
พระอินทร์แปลง (ພະອິນແປງ) เป็นพระพุทธรูปปางมารวิชัย ศิลปะล้านช้าง ประดิษฐานอยู่ ณ วิหาร วัดเสนาสนารามราชวรวิหาร อำเภอพระนครศรีอยุธยา จังหวัดพระนครศรีอยุธยา พระบาทสมเด็จพระจอมเกล้าเจ้าอยู่หัว  โปรดเกล้าฯให้อัญเชิญมาจากกรุงเวียงจันทน์ ประเทศลาว เพื่อให้เป็นพระประธานในพระอุโบสถ วัดมหาพฤฒารามวรวิหาร เขตบางรัก กรุงเทพมหานคร แต่เนื่องจากการบูรณะที่ยาวนาน จึงได้อัญเชิญมาวัดเสนาสนารามราชวรวิหาร จนถึงปัจจุบัน นอกจากจะมีพระอินทร์แปลงเป็นพระประธานในวิหารแล้ว ภายในวิหารยังมีภาพจิตรกรรมฝาผนัง เกี่ยวกับตำนานพระอินทร์อีกด้วย
ปานหทัย เสรีรักษ์
นางปานหทัย เสรีรักษ์ (เกิด 11 มกราคม พ.ศ. 2498) เป็นอดีตสมาชิกสภาผู้แทนราษฎรจังหวัดแพร่ เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรคเพื่อไทย
ปานหทัย เสรีรักษ์ เกิดเมื่อวันที่ 11 มกราคม พ.ศ. 2498 เป็นบุตรสาวของดร.เมธา หรือพ่อเลี้ยงเมธา เอื้ออภิญญกุล อดีต ส.ส.แพร่ กับนางธีรวัลย์ หรือแม่เลี้ยงธีรวัลย์ เอื้ออภิญญกุล (สกุลเดิม;กันทาธรรม) มีพี่น้อง 3 คน คือสำเร็จการศึกษาระดับปริญญาตรี จากคณะอักษรศาสตร์ จุฬาลงกรณ์มหาวิทยาลัย และปริญญาโท เอเชียศึกษา จากมหาวิทยาลัยวอชิงตัน เซนต์หลุยส์ สหรัฐอเมริกา สมรสกับนายทศพร เสรีรักษ์ อดีต ส.ส.แพร่ สมาชิกบ้านเลขที่ 111 มีบุตร 3 คน
นางปานหทัยอยู่ในครอบครัวนักการเมือง โดยทั้งบิดา น้องชาย และสามี ล้วนเป็นนักการเมืองทั้งหมด หลังจากนายทศพร เสรีรักษ์ สามี ถูกตัดสิทธิ์ทางการเมือง 5 ปี ร่วมกับบ้านเลขที่ 111 นางปานหทัยจึงลงสมัครรับเลือกตั้งแทน ในปี พ.ศ. 2550 และได้รับการเลือกตั้งเป็นครั้งแรกในสังกัดพรรคพลังประชาชน และต่อมาได้รับการเลือกตั้งเป็นครั้งที่ 2 ในปี พ.ศ. 2554 สังกัดพรรคเพื่อไทย
ปานหทัย เสรีรักษ์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
อองซานซูจี ผู้หญิงท้าอำนาจ
อองซานซูจี ผู้หญิงท้าอำนาจ () เป็นภาพยนตร์ร่วมผลิต ฝรั่งเศส-อังกฤษ ซึ่งกำกับการแสดงโดย ลุค เบซอง นำแสดงโดย มิเชลล์ โหย่ว ในบท ออง ซาน ซูจี และ เดวิด ธิวลิส ในบทสามีของเธอ โดยโหย่วได้อธิบายว่าภาพยนตร์ชุดนี้เป็น "เรื่องราวความรักอันเหลือเชื่อ" กับ "พื้นหลังทางการเมืองที่วุ่นวาย" นิตยสารปารีมัชได้ร่วมแสดงความคิดเห็นของเธอ การตั้งชื่อภาพยนตร์เป็นเรื่องราวอันพิเศษระหว่างสามีของเธอที่ชื่อ ไมเคิล อริส ซึ่งได้เสียชีวิตไป กับผู้หญิงคนหนึ่งผู้ซึ่งเสียสละความสุขส่วนตัวเพื่อประชาชนของเธอ
มิเชลล์ โหย่ว กล่าวว่าภาพยนตร์เรื่องนี้ เสมือนเป็น "แรงงานแห่งความรัก" แต่ก็ยังสารภาพถึงความรู้สึกกลัวสำหรับตัวเธอ ในการแสดงบทของการได้รับรางวัลโนเบล รัฐมนตรีว่าการกระทรวงการต่างประเทศแห่งสหรัฐอเมริกา ฮิลลารี คลินตัน ได้ชมภาพยนตร์ "อองซานซูจี ผู้หญิงท้าอำนาจ" ก่อนที่เธอจะเข้าพบตัวจริงของซูจี
ภาพยนตร์เรื่องนี้แสดงให้เห็นถึงชีวิตของผู้นำฝ่ายค้านพม่า กับ ออง ซาน ซูจี (แสดงโดย มิเชลล์ โหย่ว) ผู้ได้รับรางวัลโนเบล ที่ใช้เวลากว่าทศวรรษในช่วงที่ผ่านมาภายใต้การกักกันตัวอยู่ที่บ้านพัก
ภาพยนตร์เรื่องนี้ได้จัดฉายรอบปฐมทัศน์ครั้งแรก เมื่อวันที่ 12 กันยายน ค.ศ. 2011 ที่เทศกาลภาพยนตร์นานาชาติโทรอนโตครั้งที่ 36
ลัมโบร์กีนี
ลัมโบร์กีนี ( บางครั้งเรียก "แลมบอร์กินี" ในภาษาอังกฤษ) ในนามบริษัท Automobili Lamborghini S.p.A. บริษัทผู้ผลิตรถยนต์สัญชาติอิตาลี ก่อตั้งโดย Ferruccio Lamborghini ในปี ค.ศ. 1963 เน้นเจาะตลาดตลาดไปที่การผลิตรถสปอร์ต มีคู่แข่งทางตลาดที่สำคัญ คือเฟอร์รารี ซึ่งเป็นรถสัญชาติเดียวกัน ปัจจุบัน ลัมโบร์กีนี อยู่ในการครอบครองของเอาดี้ เอจี ในเครือโฟล์กสวาเกนกรุ๊ป
ลัมโบร์กีนี นั้นเป็นสัญลักษณ์อย่างหนึ่งสำหรับ ความเร็ว และความหรู เช่นเดียวกับ เฟอร์รารี การออกแบบตราสัญลักษณ์ของลัมโบร์กินีนั้นได้รับไอเดียมาจากการแข่งขันสู้วัวกระทิง ในประเทศสเปน
ปัจจุบัน Lamborghini ได้ตั้งทีมแข่งรถที่ชื่อว่า Squadra Corse ในการแข่งขัน Super Trofeo, GT3 และเพื่อจัดโปรแกรมการทดสอบรถสำหรับลูกค้า
Paedophryne amauensis
Paedophryne amauensis เป็นอึ่ง (สัตว์กลุ่มกบ) ขนาดเล็ก พบในป่าของปาปัวนิวกินี ซึ่งถูกค้นพบตั้งแต่เดือนสิงหาคม พ.ศ. 2552 และได้รับการอธิบายลักษณะอย่างเป็นทางการในเดือนมกราคม พ.ศ. 2554 มีความยาว 7.7 มิลลิเมตร
ค้นพบเมื่อเดือนสิงหาคม พ.ศ. 2552 โดยคริสโตเฟอร์ ออสติน ขณะสำรวจความหลากหลายของสิ่งมีชีวิตที่ปาปัวนิวกินี ใกล้กับหมู่บ้านอเมา (Amau) ในจังหวัดกลาง
อึ่งขนาดเล็กมาก ประมาณ 7.7 มิลลิเมตร อาศัยอยู่บนพื้นดิน และวงจรชีวิตของมันไม่มีช่วงที่เป็นลูกอ๊อด ออกหากินในเวลากลางคืนและกินสัตว์ไม่มีกระดูกสันหลังขนาดเล็กเป็นอาหาร พวกมันสามารถกระโดดได้ไกลกว่าความยาวลำตัว 30 เท่า เพศผู้เรียกคู่ด้วยเสียงร้องคล้ายแมลงความถี่ 8,400-9,400 เฮิรตซ์
การค้นพบ "P. amauensis" ทำให้สถิติสัตว์มีกระดูกสันหลังเล็กที่สุดในโลก ต้องเปลี่ยนมาจาก ปลาซิวแคระ ("Paedocypris progenetica") จากอินโดนีเซีย ซึ่งเป็นเจ้าของสถิติก่อนหน้านี้ ที่มีขนาด 7.9 มิลลิเมตร
"Paedophryne amauensis" อาศัยอยู่ในกองใบไม้บนพื้นป่า เช่นเดียวกับ "Paedophryne" ชนิดอื่น ๆ
ไม้อัดไทย
บริษัท ไม้อัดไทย จำกัด () (ชื่อย่อ มอท.) เป็นอดีตรัฐวิสาหกิจของประเทศไทย ในการกำกับดูแลของกระทรวงทรัพยากรธรรมชาติและสิ่งแวดล้อม มีวัตถุประสงค์เพื่อปฏิรูปการใช้ทรัพยากรป่าไม้ โดยใช้เทคโนโลยีที่ทันสมัย และทดแทนการใช้ไม้สัก เริ่มดำเนินการเมื่อปี พ.ศ. 2494 และปิดกิจการในปี พ.ศ. 2555
บริษัท ไม้อัดไทย จำกัด ก่อตั้งขึ้นตามมติคณะรัฐมนตรี เมื่อวันที่ 4 พฤศจิกายน พ.ศ. 2494 ในการกำกับดูแลของกระทรวงเกษตรและสหกรณ์ โดยผู้เชี่ยวชาญด้านวนศาสตร์ 3 ท่าน ได้แก่ หม่อมเจ้าสืบศุขสวัสดิ์ ศุขสวัสดิ์ ศาสตราจารย์ เทียม คมกฤส และคิด สุวรรณสุทธิ มีพลโทสฤษดิ์ ธนะรัชต์ เป็นประธานกรรมการบริหารบริษัท โดยได้จดทะเบียนเป็นบริษัทตามประมวลกฎหมายแพ่งและพาณิชย์ ด้วยทุนจดทะเบียน 80 ล้านบาท ถือหุ้นโดยองค์การอุตสาหกรรมป่าไม้ เริ่มต้นดำเนินกิจการเมื่อวันที่ 24 มิถุนายน พ.ศ. 2500
บริษัท ไม้อัดไทย จำกัด มีตราสินค้าของผลิตภัณฑ์ของบริษัท คือ "ช้างสามเชือก" มอท. มีผลการดำเนินการที่ขาดสภาพคล่องมาตั้งแต่ปี พ.ศ. 2541 มีหนี้สินค้างชำระจำนวนมาก กระทั่งในปี พ.ศ. 2555 จึงถูกปิดกิจการลงเนื่องจากขาดทุนต่อเนื่อง รวมหนี้สินกว่า 600 ล้านบาท
บริษัท ไม้อัดไทย จำกัด จัดตั้งขึ้นโดยมีวัตถุประสงค์ เพื่อประกอบกิจการ 5 ประเภท คือ
ฆาบิเอร์ ปัสโตเร
ฆาบิเอร์ มาติอัส ปัสโตเร () เกิดเมื่อวันที่ 20 มิถุนายน ค.ศ. 1989 เป็นนักฟุตบอลชาวอาร์เจนตินา ปัจจุบันเล่นอยู่ในเซเรียอา สโมสรฟุตบอลโรมา และฟุตบอลทีมชาติอาร์เจนตินา ในตำแหน่งกองกลางตัวรุก เขาเริ่มอาชีพนักฟุตบอลกับตาเยเรส จากนั้นกับอูรากันในประเทศบ้านเกิด ก่อนที่จะย้ายมาเล่นในเซเรียอากับสโมสรฟุตบอลปาแลร์โม ด้วยค่าตัว 4.7 ล้านยูโร ในปี ค.ศ. 2011 ปารีแซงแฌร์แม็งซื้อเข้ามาด้วยค่าตัว 39.8 ล้านยูโร
ซิก ซิกลาร์
ฮิลลารี ฮินตัน "ซิก" ซิกลาร์ (; 6 พฤศจิกายน ค.ศ. 1926 — 28 พฤศจิกายน ค.ศ. 2012) เป็นทั้งนักเขียน, นักขาย และนักสร้างแรงบันดาลใจชาวอเมริกัน
ซิก ซิกลาร์ เกิดในคอฟฟี่คันทรี่ รัฐแอละแบมา ซึ่งเป็นบุตรของ จอห์น ไซลัส ซิกลาร์ และ วิโอลา ซิกลาร์ โดยเป็นบุตรคนที่สิบจากพี่น้องทั้งหมด 12 คน
ใน ค.ศ. 1931 เมื่อซิกลาร์มีอายุได้ห้าปี พ่อของเขาก็ได้มอบตำแหน่งผู้จัดการฟาร์มที่รัฐมิสซิสซิปปี และครอบครัวของเขาย้ายไปยังยาซูซิตี้ รัฐมิสซิสซิปปี ที่ซึ่งเป็นการใช้เวลาส่วนใหญ่ในช่วงวัยเด็กของเขา ใน ค.ศ. 1932 พ่อของเขาก็เสียชีวิตลงด้วยโรคหลอดเลือดสมอง และน้องสาวของเขาก็เสียชีวิตลงในช่วงสองวันต่อมา
ซิกลาร์เข้าปฏิบัติหน้าที่ให้แก่กองทัพเรือในช่วงสงครามโลกครั้งที่สอง (ประมาณ ค.ศ. 1943-1945) เขาอยู่ในกองทัพเรือ ในหลักสูตรการฝึกอบรมวิทยาลัยกองทัพเรือ V - 12 ร่วมกับมหาวิทยาลัยเซาท์แคโรไลนา
ในวันที่ 15 กันยายน ค.ศ. 1944 เขาได้พบกับคู่ชีวิตของเขาที่มีชื่อว่า จีน ที่องค์กรวายดับบลิวซีเอ ในเมืองแจ็คสัน รัฐมิสซิสซิปปี เมื่อเขามีอายุได้ 17 ปี ในขณะที่เธอมีอายุ 16 ปี โดยที่ทั้งสองได้แต่งงานกันในช่วงปลายปี ค.ศ. 1946
ในภายหลัง ซิกลาร์ได้ทำงานเป็นพนักงานขายในหลายบริษัทอย่างต่อเนื่อง ปี ค.ศ. 1968 เขาได้กลายเป็นรองประธานและผู้อำนวยการฝึกอบรมสำหรับบริษัทออโต้โมทีฟเพอร์ฟอร์มานซ์ โดยได้ทำการย้ายไปอยู่ที่ดัลลัส รัฐเทกซัส
ใน ค.ศ. 1970 ซิกลาร์ก็ได้เข้าสู่ธุรกิจการพูดเพื่อสร้างแรงบันดาลใจแบบเต็มเวลา โดยเน้นคุณค่าของคริสต์ศาสนิกชน กระทั่งหลังจากนั้น เขาก็ได้เรียกตัวเขาเองโดยใช้ชื่อแรกคือ "ฮิลลารี" แต่ในปัจจุบัน เขาได้เริ่มใช้ชื่อเล่นของเขา ซึ่งคือ "ซิก" แทน
ใน ค.ศ. 2010 ซิกลาร์ยังคงออกเดินทางไปในบริเวณใกล้เคียงโดยรอบสำหรับการมีส่วนร่วมการสัมนาสร้างแรงบันดาลใจ แม้จะเคยลดเที่ยวบินลงใน ค.ศ. 2007 อันเนื่องด้วยปัญหาของความจำระยะสั้นก็ตาม
ซิกลาร์ประสบความทุกข์จากโรคปอดบวม เขาเสียชีวิตเมื่ออายุได้แปดสิบหกปีที่โรงพยาบาลในเมืองดัลลัสชานเมืองพลาโน ณ วันที่ 28 พฤศจิกายน ค.ศ. 2012
ปลาขี้ตังเบ็ดลาย
ปลาขี้ตังเบ็ดลาย (; ) หรือที่นิยมเรียกกันในวงการปลาสวยงามว่า ปลาเซอร์เจี้ยนลาย เป็นปลาทะเลที่มีความสวยงามชนิดหนึ่ง อยู่ในวงศ์ปลาขี้ตังเบ็ด (Acanthuridae)
มีสีสันและลวดลายที่สวยงามหลากหลายบนลำตัว ที่เป็นลายเส้นในแนวนอนทั้งเขียว, เหลือง, ดำ และน้ำเงิน พาดไปตามลำตัวตั้งแต่หัวจรดหาง ครีบหางแฉกปลายแหลมทั้งสองข้าง มีขนาดโตเต็มที่ประมาณ 38 เซนติเมตร
พบกระจายพันธุ์ในแนวปะการังของเขตอบอุ่นตั้งแต่ชายฝั่งของแอฟริกาตะวันออก จนถึงทะเลอันดามัน และอินโด-แปซิฟิก มีพฤติกรรมชอบที่อาศัยอยู่เพียงตัวเดียว หรือรวมกลุ่มกันเป็นกลุ่มเล็ก ๆ โดยมีตัวผู้เพียงตัวเดียว รวมกับตัวเมียหลายตัว โดยตัวผู้จะมีขนาดใหญ่กว่าตัวเมียและเจริญเติบโตเร็วกว่าตัวเมียอย่างเห็นได้ชัด เมื่อผสมพันธุ์จะกระทำในคืนที่พระจันทร์เต็มดวง ที่น้ำขึ้นอย่างเต็มที่ ด้วยการปล่อยไข่และอสุจิให้ปฏิสนธิกันในกระแสน้ำ และปล่อยไข่ให้ล่องลอยไปกับกระแสน้ำ จนกระทั่งลูกปลาฟักออกมาเป็นตัว
เป็นปลาที่นิยมเลี้ยงกันเป็นปลาสวยงามชนิดหนึ่ง เช่นเดียวกับปลาชนิดอื่น ๆ ในวงศ์เดียวกัน เช่น ปลาขี้ตังเบ็ดโซฮาล ("A. sohal") หรือปลาขี้ตังเบ็ดฟ้า ("Paracanthurus hepatus") แต่จัดเป็นปลาที่เลี้ยงได้ยากชนิดหนึ่ง เนื่องจากปลาที่ถูกจับจากแหล่งน้ำธรรมชาติมักไม่ค่อยยอมรับอาหารและไม่อาจปรับตัวให้เข้ากับสภาพแวดล้อมในที่เลี้ยงได้ จะมีเพียงไม่กี่ตัวเท่านั้นที่สามารถจะยอมกินอาหารได้ และในอีกหลาย ๆ ตัวเมื่อเลี้ยงไปสักระยะหนึ่ง กลับตายอย่างไร้สาเหตุ
นากาโอกะ ชินตาโร
นากาโอกะ ชินตาโร (, 6 พฤษภาคม ค.ศ. 1838 - 10 ธันวาคม ค.ศ. 1867) เป็นซามูไรชาวแคว้นโทซะในยุคบากูมัตสึของญี่ปุ่น เขาเป็นผู้ใกล้ชิดของซากาโมโตะ เรียวมะ ซึ่งได้ร่วมกันเคลื่อนไหวทางการเมืองเพื่อล้มล้างรัฐบาลโชกุนโทกูงาวะ
นากาโอกะ ชินตาโร เกิดที่หมู่บ้านคิตากาวะ แคว้นโทซะ (ปัจจุบันอยู่ในเขตจังหวัดโคจิ) โดยเป็นบุตรชายของผู้ใหญ่บ้านคิตากาวะเมื่อ ค.ศ. 1838 ในปี ค.ศ. 1861 เขาได้เข้าศึกษาวิชาการต่าง ๆ และวิชาดาบในสำนักศึกษาที่ทาเกจิ ฮัมเปตะ จัดตั้งขึ้น และได้เป็นสมาชิกผู้ก่อตั้งกลุ่ม "โทซะกินโนโต" (กลุ่มผู้ภักดีแห่งโทซะ) ซึ่งเป็นองค์การทางการเมืองติดอาวุธที่ทาเกจิจัดตั้งขึ้นเพื่อส่งเสริมแนวคิด "ซนโนโจอิ" (เทิดทูนจักรพรรดิ ขับคนป่าเถื่อน)
หลังการรัฐประหารในเกียวโตเมื่อวันที่ 30 กันยายน ค.ศ. 1863 อันนำมาซึ่งความกดดันต่อเหล่าผู้ยึดถือแนวคิด "ซนโนโจอิ" นากาโอกะพร้อมด้วยกลุ่มขุนนาง (คูเงะ) ที่มีอุดมการณ์เดียวกัน ซึ่งรวมถึงซันโจ ซาเนโตมิ ได้ลี้ภัยไปยังแคว้นโชชู ในปี ค.ศ. 1864 เขาได้เข้าร่วมการลอบสังหารชิมาซุ ฮิซามิตสึ ผู้มีอำนาจคนสำคัญของแคว้นซัตสึมะ แต่ล้มเหลว และได้ร่วมสู้กับกองกำลังแคว้นโชชูในเหตุการณ์กบฏฮามากูริและยุทธการที่ชิโมโนเซกิ ต่อมาในปีเดียวกันนั้น นากาโอกะได้เข้าร่วมกลุ่มไคเอ็นไตซึ่งก่อตั้งโดยซากาโมโตะ เรียวมะ และได้ร่วมมือกับเรียวมะในการประสานงานแคว้นซัตสึมะกับแคว้นโชชูในการก่อตั้งพันธมิตรซัตโจ และขอรับการสนับสนุนแผนการดังกล่าวจากซันโจ ซาเนโตมิ
ในช่วงเดือนมีนาคม ค.ศ. 1867 นากาโอกะและเรียวมะได้เดินทางกลับไปยังแคว้นโทซะเพื่อเจรจาให้ทางแคว้นโทซะยอมเข้าร่วมเป็นพันธมิตรลับกับแคว้นซัตสึมะ จากนั้นในเดือนมิถุนายนปีเดียวกัน นากาโอกะก็ได้เริ่มขยายการเจรจาให้เกิดการจัดตั้งพันธมิตรระหว่างแคว้นโชชูกับแคว้นฮิโรชิมะ แต่เรื่องดังกล่าวได้กลายเป็นเรื่องที่น่าสงสัยไป เพราะในเวลานั้นโชกุนโทกูงาวะ โยชิโนบุ ได้ตัดสินใจถวายอำนาจการปกครองคืนแก่จักรพรรดิแล้ว ด้วยความตระหนักว่าสงครามกลางเมืองมีโอกาสที่จะเกิดขึ้นในเวลาอันใกล้ นากาโอกะจึงกลับมายังแคว้นโทซะในเดือนกรกฎาคม และจัดตั้งหน่วยรบติดอาวุธ "ริกูเอ็นไต" ขึ้น โดยใช้รูปแบบเดียวกับกองทหารอาสา "คิเฮไต" ของแคว้นโชชู
ในวันที่ 10 ธันวาคม ค.ศ. 1867 นากาโอกะได้เดินทางไปยังที่ร้านโอมิยะในเมืองเกียวโตเพื่อพบกับซากาโมโตะ เรียวมะ ขณะที่ทั้งสองกำลังสนทนากันในห้องพักชั้น 2 ของร้าน ได้มีคนร้ายไม่ทราบฝ่ายเข้าจู่โจมและทำการลอบสังหาร (เหตุการณ์นี้เป็นที่รู้จักในชื่อ "คดีร้านโอมิยะ") เรียวมะเสียชีวิตในที่เกิดเหตุทันที ส่วนนากาโอกะบาดเจ็บสาหัสและเสียชีวิตในอีก 2 วันให้หลัง โดยที่เขาไม่ได้สติพอที่จะบอกชื่อคนที่เข้ามาทำร้ายพวกตนได้เลย สุสานของเขาตั้งอยู่ที่ศาลเจ้าเรียวเซ็งโงโกกุ ในเมืองเกียวโต
อนึ่ง จักรพรรดิเมจิได้พระราชทานบำเหน็จความชอบย้อนหลังแก่นากาโอกะ โดยการแต่งตั้งให้เขาเป็นเจ้าขุนนางชั้นที่ 4 ในปี ค.ศ. 1891
จักรพรรดิถังซวนจง
จักรพรรดิถังซวนจง (ค.ศ. 810-859) ประสูติเมื่อวันที่ 27 กรกฎาคม ค.ศ. 810 ทรงพระนามเดิมว่า หลี่เฉิน เป็นพระราชโอรสใน จักรพรรดิถังเสียนจง ครองราชย์สืบต่อจาก จักรพรรดิถังหวู่จง พระราชนัดดาเมื่อวันที่ 25 เมษายน ค.ศ. 846 สวรรคตเมื่อวันที่ 7 กันยายน ค.ศ. 859 ขณะพระชนม์เพียง 49 พรรษา
นัมคุน
นัมคุน (; 1471-1527) มีชื่อจริงว่า จียอง เป็นขุนนาง,กวีและนักคิดสมัย ราชวงศ์โชซอน เกิดเมื่อปี ค.ศ. 1471
นัมคุนเริ่มเข้ารับราชการในสมัย พระเจ้าซองจง และเริ่มมีบทบาทในคราวโค่นราชบัลลังก์ พระเจ้ายอนซัน โดยเป็นขุนนางในสายของ พัก วอนจง เช่นเดียวกับ ซินจอง และได้ขึ้นเป็นรองมหาเสนาบดีเมื่อปี ค.ศ. 1520 และได้เป็นมหาเสนาบดีต่อจากอดีตมหาเสนาคิมอาของ คิมอันโล ผู้นำฝ่าย ยุนใหญ่ เมื่อปี ค.ศ. 1523
นัมคุนถึงแก่อสัญกรรมเมื่อปี ค.ศ. 1527 ขณะอายุได้เพียง 56 ปีก่อนสิ้นใจนัมคุนได้นำบทความและบทกวีของตนเองมาเผาทิ้งพร้อมสั่งเสียเมียและลูกว่าถ้าเจอบทความและบทกวีของตนเองให้เผาทิ้งทันทีและกำชับว่าห้ามเอาผ้าไหมห่อร่าง,ห้ามสร้างสุสาน,ห้ามทำป้ายหลุมศพพอสั่งเสียก็สิ้นใจในทันที
ริค แซนโทรัม
ริชาร์ด จอห์น "ริค" แซนโทรัม () เกิดวันที่ 10 พฤษภาคม ค.ศ. 1958 เป็นนักการเมืองพรรครีพับลิกันชาวอเมริกัน ซึ่งปัจจุบันกำลังอยู่ในช่วงหาเสียงสมัครเป็นผู้แทนจากพรรครีพับลิกัน ค.ศ. 2012 เขาเคยทำหน้าที่เป็นสมาชิกวุฒิสภาสหรัฐในรัฐเพนซิลเวเนีย ตั้งแต่ ค.ศ. 1995 ถึง ค.ศ. 2007 และเป็นผู้แทนสหรัฐในเขตชานเมืองพิตส์เบิร์ก ของเขตรัฐสภาเพนซิลเวเนียที่ 18 ตั้งแต่ ค.ศ. 1991 ถึง ค.ศ. 1995 เขาได้รับการจัดอยู่ในอันดับสามของพรรครีพับลิกันในวุฒิสภา ตั้งแต่ ค.ศ. 2001 ถึง ค.ศ. 2007 เมื่อเขาได้เป็นประธานในการประชุมวุฒิสภาพรรครีพับลิกัน
เขาเป็นที่รู้จักกันดีในบทบาทด้านสังคมอนุรักษนิยม และแซนโทรัมยังได้ถือว่าเป็นอนุรักษนิยมทางเศรษฐกิจการคลัง และมีบทบาทในการปฏิรูปสวัสดิการบัญญัติกฎหมายใน ค.ศ. 1996 เมื่อเร็วๆนี้ เขาได้แสดงมุมมองด้านสงครามซึ่งอยู่ในนโยบายการต่างประเทศของสหรัฐฯที่เกี่ยวพันต่ออิหร่าน
ในช่วงแปดสัปดาห์ก่อนถึงเดือนมกราคม ค.ศ. 2012 จากการหยั่งเสียงในรัฐไอโอวา เขาได้รับคะแนนเสียงเป็นอันดับที่สอง โดยเป็นรองจากผู้สมัครอันดับหนึ่งอย่าง มิตต์ รอมนีย์ เพียงแปดคะแนนเท่านั้น
รัฐประหารพระเจ้าจุงจง
รัฐประหารพระเจ้าจุงจง เป็นเหตุการณ์ที่ได้ถูกบันทึกไว้ในพงศาวดารราชวงศ์โชซอน ว่าเกิดขึ้นเมื่อวันที่ 18 กันยายน ค.ศ. 1505 เป็นเหตุการณ์รัฐประหารที่สำคัญที่สุดในราชวงศ์โชซอน
ในขณะนั้นเป็นช่วงรัชกาล พระเจ้ายอนซัน บ้านเมืองเสื่อมทรามพระราชาไม่ใส่ใจกิจการบ้านเมืองหลงสุรานารีลงโทษขุนนางดี ๆ ทั้ง ๆ ที่ไม่มีความผิดและลวนลามพระปิตุจฉาของพระองค์เองจนต้องฆ่าตัวตายเหล่าขุนนางทั้งหลายนำโดย ปาร์ควอนจง จึงได้ก่อการครั้งนี้ขึ้น
ขุนนางที่นำโดย ปาร์ควอนจง ได้ลงความเห็นว่าจะก่อการในวันที่ 2 กันยายน พอถึงวันที่กำหนดขุนนางกลุ่มหนึ่งนำโดย ชองยุนคยอง และ ฮงคยองจู (ใต้เท้านัมยาง) ได้นำกำลังบุกเข้า พระราชวังคยองบกกุง ปลด พระเจ้ายอนซัน และกำลังอีกส่วนหนึ่งได้บุกไปสังหาร คิมจาวอน เจ้ากรมมหาดเล็กพร้อมขุนนางคนโปรดของพระเจ้ายอนซันอีกหลายคน
อีกด้านปาร์ควอนจงพร้อมขุนนางคนสนิทได้ไปเข้าเฝ้า พระพันปีจาซุน พระมเหสีองค์ที่ 3 ของ พระเจ้าซองจง เพื่อขอคำยืนยันว่าจะให้ องค์ชายจินซอง พระราชโอรสของพระนางพระชนม์ 17 พรรษาได้ขึ้นเป็นพระราชาองค์ต่อไปซึ่งพระนางก็เห็นด้วยทำให้องค์ชายจินซองได้ขึ้นครองราชย์เป็น พระเจ้าจุงจง ในเวลาต่อมา
ปลาพาราไดซ์แดง
ปลาพาราไดซ์แดง (; ) เป็นปลาพาราไดซ์ชนิดหนึ่ง อยู่ในวงศ์ Macropodusinae
มีลักษณะรูปร่างคล้ายปลาพาราไดซ์ ("M. opercularis") โดยมีเงี่ยงครีบหลังทั้งหมด 12-16 ก้าน ก้านครีบอ่อนที่หางมีทั้งหมด 6-8 ก้าน เงี่ยงครีบก้นทั้งหมด 17 ก้าน ก้านครีบอ่อนที่ก้น 13-17 ก้าน ครีบหางมีทั้งแบบแยกออกเป็นสองแฉก และแยกออกเป็นหลายแฉก พื้นผิวลำตัวเป็นสีแดง มีเส้นข้างลำตัวสีน้ำเงิน และส่วนหัวมีจุดแต้มมากกว่า
มีความยาวเต็มที่ประมาณ 6.5 เซนติเมตร กระจายพันธุ์อยู่บริเวณตอนกลางของประเทศเวียดนาม
นิยมเลี้ยงเป็นปลาสวยงาม
นาราซากิ เรียว
นาราซากิ เรียว (; 23 กรกฎาคม พ.ศ. 2384 – 15 มกราคม พ.ศ. 2449) หรือชื่อสกุลหลังสมรสครั้งที่สองว่า นิชิมูระ สึรุ () เป็นที่รู้จักในนาม โอเรียว () เป็นอดีตภริยาของซากาโมโตะ เรียวมะ () ซามูไรและนักการเมืองคนสำคัญช่วงปฏิรูปเมจิ
นาราซากิ เรียว เกิดในเกียวโต เป็นธิดาของแพทย์ที่ชื่อ นาราซากิ โชซากุ () กับมารดาชื่อซาดะ () หรือ นัตสึ () มีพี่น้องเป็นชายและหญิงอย่างละสองคน
โอเรียว เริ่มทำงานในร้านเทราดายะ () ซึ่งเป็นโรงเตี๊ยมที่อยู่ในเกียวโต ที่ซากาโมโตะ เรียวมะมักจะมาพักเป็นประจำหากมีธุระเรื่องการเมืองที่เกียวโต ทำให้เขาสนิทกับเจ้าของร้าน เพราะเจ้าของร้านเองก็มีอุดมการณ์ทางการเมืองเช่นเดียวกับเรียวมะ อยู่มาวันหนึ่งโอเรียวได้ล่วงรู้เรื่องการมาถึงของมือสังหารขณะที่เธอกำลังอาบน้ำ เมื่อเธอทราบความเช่นนั้นจึงได้วิ่งมาแจ้งข่าวแก่เรียวมะและพันธมิตรที่ร้านเทราดายะ ทั้ง ๆ ที่นางยังเปลือยกาย ทำให้เรียวมะเกิดความประทับใจต่อกันจนนำไปสู่การแต่งงานในที่สุด เธอและเรียวมะได้ท่องเที่ยวบ่อน้ำพุร้อนเพื่อฟื้นฟูอาการบาดเจ็บของสามีรอบ ๆ คาโงชิมะสองต่อสอง ถือเป็นการฮันนีมูนครั้งแรกของญี่ปุ่น
เรียวมะเขาได้พาเรียวไปอาศัยที่บ้านของเขาที่แคว้นโทซะก่อนจะเดินทางต่อไปยังเกียวโตเพื่อพูดคุยกับนากาโอกะ ชินตาโร () เรื่องการเมืองโดยเขาได้ไปพักที่ร้านโอมิยะ ซึ่งทั้งเรียวมะและชินตาโรก็ถูกลอบสังหารที่นั่น
หลังจากเรียวมะเสียชีวิต เธอได้สมรสใหม่กับพ่อค้าที่ชื่อนิชิมูระ มัตสึเบ () และรับบุตรของน้องสาวมาเลี้ยงเป็นบุตรบุญธรรม ซึ่งต่อมาได้เสียชีวิตในช่วงวัยรุ่น ส่วนเธอในปัจฉิมวัยก็ป่วยด้วยพิษสุราเรื้อรัง เพราะยังรำพึงรำพันถึงสามีคนแรกเป็นนิจ ก่อนจะเสียชีวิตเมื่อวันที่ 15 มกราคม พ.ศ. 2449 เมื่ออายุได้ 64 ปี
รีแคปต์ชา
รีแคปต์ชา () เป็นเทคโนโลยีทางสารสนเทศอย่างหนึ่ง พัฒนาโดยมหาวิทยาลัยคาร์เนกีเมลลอน วิทยาเขตพิทส์เบอร์ก โดยใช้ CAPTCHA มาช่วยในการแปลงตัวหนังสือเป็นข้อมูลดิจิตอล พร้อมๆ กันกับป้องกันไม่ให้บอตสามารถเข้าถึงเว็บไซต์ที่กำหนดได้ ปัจจุบัน reCAPTCHA กำลังแปลงเอกสารเก่าของ "The New York Times" และหนังสือจาก Google Books ให้เป็นข้อมูลดิจิตอลอยู่
รายชื่อประเทศจำแนกตามระบบกฎหมาย
รายชื่อประเทศจำแนกตามระบบกฎหมาย ปัจจุบันระบบกฎหมายทั่วโลกอยู่บนพื้นฐานของระบบกฎหมายสำคัญหนึ่งในสามระบบได้แก่ ระบบซีวิลลอว์ ระบบคอมมอนลอว์ และกฎศาสนา หรือผสมกันมากกว่าสองระบบขึ้นไป อย่างไรก็ดีแต่ละประเทศอาจมีระบบกฎหมายที่มีลักษณะจำเพาะไปที่แตกต่างกันไปตามประวัติศาสตร์ของตน
ซีวิลลอว์เป็นระบบกฎหมายที่แพร่หลายที่สุดในโลกปัจจุบัน บางครั้งรู้จักกันในชื่อระบบกฎหมายภาคพื้นยุโรป บ่อเกิดสำคัญหลักของกฎหมายคือประมวลกฎหมาย และกฎบัญญัติที่ออกตามที่กฎหมายบัญญัติไว้ ลักษณะสำคัญของซีวิลลอว์คือการบัญญัติกฎหมายเป็นลายลักษณ์อักษร
จุดเริ่มต้นของแนวคิดการจัดทำประมวลกฎหมายสามารถย้อนหลังไปได้ถึงประมวลกฎหมายฮัมมูราบีในบาบิโลนประมาณ 1790 ปีก่อนคริสตกาล ระบบซีวิลลอว์เริ่มปรากฏชัดเจนมากขึ้นในสมัยจักรวรรดิโรมัน โดยเฉพาะอย่างยิ่งประมวลกฎหมายจัสติเนียน (Corpus Juris Civilis) ในสมัยจักรพรรดิจัสติเนียนที่ 1 ประมาณคริสต์ศักราชที่ 529 และมีการปฏิรูปครั้งใหญ่ในช่วงจักรวรรดิไบแซนไทน์ และรวบรวมเป็นเอกสารประมวลกฎหมาย ระบบกฎหมายซีวิลลอว์เองได้รับอิทธิพลมาจากกฎหมายศาสนจักรและกฎหมายชะรีอะฮ์อีกด้วย
นักวิชาการกฎหมายเปรียบเทียบและนักเศรษฐศาสตร์ที่สนับสนุนทฤษฎีกำเนิดตามกฎหมาย (Legal Origins Theory) มักแบ่งระบบซีวิลลอว์ออกเป็น 4 กลุ่มใหญ่ได้แก่
รายชื่อประเทศที่ใช้ระบบกฎหมายแบบซีวิลลอว์มีดังต่อไปนี้
สตาร์ วอร์ส: ดิโอลด์รีพับลิค
สตาร์ วอร์ส: ดิโอลด์รีพับลิก () เป็นเกม MMORPG จากเรื่องแต่งชุด"สตาร์ วอร์ส"เกมหนึ่ง พัฒนาโดยบริษัท BioWare Austin และ BioWare Edmonton เกมรุ่นสำหรับระบบปฏิบัติการ Windows วางจำหน่ายและเริ่มให้บริการเมื่อ 20 ธันวาคม 2554 ในอเมริกาเหนือและบางส่วนของยุโรป
SWTOR ดำเนินเรื่องในจักรวาลของเรื่องแต่งชุด"สตาร์ วอร์ส" ช่วงหลังจากการทำสนธิสัญญาสันติภาพระหว่างจักรวรรดิซิธและสาธารณรัฐกาแลกติก เป็นเวลาประมาณ 300 ปี หลังเหตุการณ์ใน และประมาณกว่า 3,500 ปี ก่อนเหตุการณ์ในภาพยนตร์"สตาร์ วอร์ส" ช่วงเวลานี้เหล่าเจไดถูกมองว่าเป็นต้นเหตุของความสำเร็จของเหล่าซิธในมหาสงครามกาแลกติก (Great Galactic War) ซึ่งกินเวลายาวนานถึง 28 ปี นำไปสู่สนธิสัญญาคอรัสซานท์ ก่อนที่จะเข้าสู่ยุคสงครามเย็น เหล่าเจไดจึงตัดสินใจย้ายออกจากคอรัสซานท์ไปยังไทธอน ซึ่งเป็นสถานที่ที่นิกายเจไดถูกก่อตั้งขึ้นในช่วงแรก เพื่อแสวงหาคำแนะนำจากพลัง เหล่าซิธเข้าครอบครองคอร์ริบาน สถาปนาสถาบันซิธขึ้นใหม่ เนื้อเรื่องของเกมดำเนินในช่วงเวลาสิบปีหลังเหตุการณ์เหล่านี้ ซึ่งเป็นช่วงที่เริ่มมีความขัดแย้งครั้งใหม่กำลังก่อตัวขึ้น
นิยม วิวรรธนดิฐกุล
นายนิยม วิวรรธนดิฐกุล (เกิด 2 พฤษภาคม พ.ศ. 2499) เป็นอดีตสมาชิกสภาผู้แทนราษฎรจังหวัดแพร่ เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรคเพื่อไทย
นิยม วิวรรธนดิฐกุล เกิดเมื่อวันที่ 2 พฤษภาคม พ.ศ. 2499 เป็นบุตรของนายจันทร์ และนางสุคำ วิวรรธนดิฐกุล มีพี่ 1 คน สำเร็จการศึกษาระดับมัธยมศึกษาตอนปลายจากโรงเรียนเตรียมอุดมศึกษา วิทยาศาสตรบัณฑิต และแพทยศาสตรบัณฑิตมหาวิทยาลัยเชียงใหม่, ประกาศนียบัตรชั้นสูง สาขาวิทยาศาสตร์การแพทย์คลีนิค มหาวิทยาลัยมหิดล, วุฒิบัตรวิชาชีพ สาขากุมารเวชศาสตร์ แพทยสภา และการศึกษามหาบัณฑิต สาขาการบริหารการศึกษา มหาวิทยาลัยนเรศวร สมรสกับนางสุมามาลย์ มีบุตร 3 คน
อดีตเป็นสมาชิกสภาองค์การบริหารส่วนจังหวัดแพร่ (พ.ศ. 2533-2542) และสมาชิกวุฒิสภา จังหวัดแพร่ พ.ศ. 2549 หลังจากนั้นได้เข้าร่วมงานกับพรรคพลังประชาชน โดยลงสมัครสมาชิกสภาผู้แทนราษฎรจังหวัดแพร่ และได้รับการเลือกตั้งเป็นครั้งแรก
ในการอภิปรายทั่วไปเพื่อลงมติไม่ไว้วางใจรัฐมนตรีในประเทศไทย พ.ศ. 2554 นายนิยมยกมือโหวตสวนมติพรรคเพื่อไทย คือ ยกมือไว้วางใจนายโสภณ ซารัมย์ รัฐมนตรีว่าการกระทรวงคมนาคม และงดออกเสียงให้นางพรทิวา นาคาศัย รัฐมนตรีว่าการกระทรวงพาณิชย์ จากพรรคภูมิใจไทย ทำให้เกิดเสียงวิพากษ์วิจารณ์ และการต่อต้านจากกลุ่มเสื้อแดงบางกลุ่ม ในขณะที่นายนิยมได้แถลงในเวลาต่อมา ยืนยันว่ายังอยู่กับพรรคเพื่อไทย และไม่คิดย้ายพรรค อย่างไรก็ตามในการเลือกตั้ง ปี พ.ศ. 2554 นายนิยมลงสมัครและได้รับเลือกในนามพรรคเพื่อไทย
นิยม วิวรรธนดิฐกุล ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
สมโภช สายเทพ
นายสมโภช สายเทพ (เกิด 7 เมษายน พ.ศ. 2525) เป็นอดีตสมาชิกสภาผู้แทนราษฎรจังหวัดลำปาง เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2552 (การเลือกตั้งซ่อม) สังกัดพรรคเพื่อไทย
สมโภช สายเทพ เกิดเมื่อวันที่ 7 เมษายน พ.ศ. 2525 เป็นบุตรของนายสมเอก และนางยุวดี สายเทพ มีน้อง 1 คน สำเร็จการศึกษาสถาปัตยกรรมศาสตรบัณฑิต สาขาออกแบบอุตสาหกรรม มหาวิทยาลัยเทคโนโลยีราชมงคลล้านนา เชียงใหม่ สมรสกับนางสาวณัฐนันท์ มีบุตร 1 คน
สมโภชเป็นเพื่อนรุ่นน้องของธนาธร โล่ห์สุนทร หลังจากการยุบพรรคพลังประชาชนในปี พ.ศ. 2551 นายกิตติกร โล่ห์สุนทร ส.ส.ลำปาง และกรรมการบริหารพรรคพลังประชาชน เป็นหนึ่งในผู้ถูกตัดสิทธิ์ทางการเมือง นายสมโภชจึงลงสมัครรับเลือกตั้งแทนเป็นครั้งแรก และได้รับการเลือกตั้ง ต่อมาในการเลือกตั้งปี พ.ศ. 2554 นายสมโภชลงเลือกตั้งอีกครั้งและได้รับการเลือกในนามพรรคเพื่อไทย
หลังรัฐประหารในประเทศไทย พ.ศ. 2557 เขาถูกทหารจับกุมและแจ้งข้อหาในความผิดข้อหาร่วมกันกระทำให้ปรากฏแก่ประชาชนด้วยวาจา หนังสือหรือวิธีอื่นใดอันมิใช่เป็นการกระทำภายในความมุ่งหมายแห่งรัฐธรรมนูญ หรือมิใช่เพื่อแสดงความคิดเห็นหรือติชมโดยสุจริต ตามประมวลกฎหมายอาญา มาตรา 116, ร่วมกันเป็นซ่องโจร ตามประมวลกฎหมายอาญา มาตรา 210 และร่วมกันเผยแพร่ข้อความที่ผิดไปจากข้อเท็จจริง หรือกล่าวหาบิดเบือนร่างรัฐธรรมนูญตาม พ.ร.บ.ประชามติ มาตรา 61 (2), (4)
สมโภช สายเทพ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ